Manuel Facal

Manuel Facal Ponte, nado en Carballo o 20 de xullo de 1943 e finado en Benagalbón (provincia de Málaga) o 6 de abril de 2024, foi un gravador e pintor galego.

 Traxectoria  
Nos seus inicios dedicouse ao debuxo, con inspiración en Pablo Picasso, Salvador Dalí ou Urbano Lugrís. Achegouse a tendencias máis convencionais un breve espazo de tempo que viviu en Vigo. A mediados da década dos setenta trasladouse a Barcelona, para estudar e traballa no deseño gráfico e téxtil.

A súa dedicación ao gravado empezou durante a súa estancia en Londres, nos anos setenta, onde aprendeu a técnica de man da arxentina Carmen García. Interesoulle a textura e a morfoloxía dos materiais. Viaxou por Grecia, Turquía e Italia e cultivou un cinetismo emparentable con Victor Vasarely e Eusebio Sempere, exacto, xeométrico, case mecánico.

Coñeceu Nova York, onde afondou en novos modos de expresión, e foi ao norte de Europa para ensaiar representacións abstractas de animais. O seu dominio das técnicas do gravado levárono a realizar obras para artistas como Joan Miró; tamén ensaiou a pintura de gran materia, afastada da representación formal, e os seus cartafoles de gravados sobre Rosalía de Castro, Álvaro Cunqueiro e outros escritores galegos.

O movemento aglutinado polo Grupo Atlántica nos anos oitenta proxectou a súa visión da arte, que derivou cara a modos "pobres" do cartón e a colaxe. Non abandonou a estampación e un dos traballos máis notables foi a serie de augafortes titulada "As cinzas do amor", sobre textos de poetas españois. En 1987 instalouse nunha vila da serra de Málaga.

Fixo exposicións en todo o mundo: Nova York, Londres, Porto Rico, Noruega, Galiza e Suramérica e con presenza en importantes colectivas de pintura e sobre todo, gravado. Está representado en museos de Galiza, Centro e Suramérica, Estados Unidos de América, España, países escandinavos e Portugal.

Colaborou en Luzes de Galiza e A Nosa Terra.Enciclopedia Galega Universal.

 Notas 

 Véxase tamén 
 Bibliografía 

 I Mostra Unión Fenosa. A Coruña, 1989.
 VV. AA.: O proceso abstracto. Santiago, Consorcio da Cidade de Compostela, 1993.









 Ligazóns externas 
 Páxina web do autor 
 Bibliografía sobre Manuel Facal Ponte

Categoría:Pintores de Galicia do século XX
Categoría:Pintores de Galicia do século XXI
Categoría:Nados en Carballo
Categoría:Nados en 1943
Categoría:Gravadores de España
Categoría:Escritores de Galicia en lingua galega
Categoría:Personalidades de Galicia sen imaxes
Categoría:Finados en 2024